Referat fra FU møde den 20. august 2018

Afbud fra: Kenneth, Bjarne, Bent Vedsø, Birthe

Deltagere: Bent Munch, Laila, Karen Magrethe, Rose, Arne, Per (referent).

Dagsorden

1 Godkendelse af dagsordenen samt evt forslag til extra punkter

2.Godkendelse af referat fra den 18.06.120

3. Gennemgang af dagsordenen for HR den 29.08.18 v/KN evt inkl høringer mv.

4. Lokale DH-veste, status ?

5. EUs GDPR dataforordning pr maj 18. (er udsendt og skal returneres underskevet til DH)

6. Hjernehuset, status – v/Rose (hvis der er noget nyt)

7. Kassererens punkt, hvis der pt er noget.

8. Tilgængelighed/trafik udvalg – status (sidste møde 21.06)

9. Netværk for kommunale handicapråd på Facebook

10. 3. oktober bliver der et ekstraordinært x-møde i mødelokale Nykøbing kl. 17-19 ?

11 DH-forældre-pårørendegruppe/netværk – status ?

12. Bøtøskoven – status ?

13. Facebook – hvis der er noget.

14. Den positive historie. (hvis tid¬ ellers udsættes til næste møde)

15. Eventuelt –

16. Næste møde: 17.09 - forlag til dagsorden punkter skal være modtaget skriftligt senest 10.09.

Ad 1. Godkendt

Ad 2. Godkendt

Ad 3. Rose deltager som suppleant for Birthe til næste HR møde.

Gennemgang af HR dagsorden med følgende bemærkninger til drøftelsespunkter:

Det er ikke umagen værd at revidere handicappolitikken. Det foreliggende er udmærket. Derimod bør man tage et møde med politikerne og holde dem op på målsætningerne. Foreslå møde med Social Sundhed og Omsorgsudvalg (fremover blot kaldt Socialudvalget).

Det vakte dyb undren, at man tilsyneladende ikke mere kan rekvirere taxa med plads til kørestol. Det skal undersøges nærmere!

Ad 4. Veste med DH-logo uddelt. Pris godt 500 kr pr. styk. Fin kvalitet.

Ad 5. EU’s GDPR-regler giver konsekvenser. F.eks. skal man have skriftligt samtykke fra personer,

hvis billede man viser på Facebook. Vi må fremadrettet ikke mere have eksempelvis

adresselister på private computere. Når reglerne er fuldt implementeret skal indkaldelser mm

ske via DH’s sekretariat. Indtil videre må vi benytte Bcc-funktionen i vore mails.

Ad 6. Læserbrev i Folketidende om Hjernehuset er holdt strengt fagligt for ikke at bidrage til

mudderkastning. Der har desuden været indslag i TVØst.

Vi må konstatere, at Socialudvalget har behov for opdatering, så der foreslås møde, hvor HR

deltager med formand og udvalgte personer.

Ad 7. Udsat

Ad 8. Udsat

Ad 9. Der er lavet et netværk på Facebook styret af DCH (Det Centrale Handicapråd). Hvis man er

medlem eller suppleant i et HR, kan man netværke her.

Ad 10. Åbent møde den 3. oktober med politikere. Arrangeret af Kenneth og utilfredse forældre.

Ad 11. Udsat

Ad 12. Bent Munch har besøgt Bøtøskoven. Der er lavet nogle stier, hvor man kan færdes i

kørestol, men det er et naturområde med riste over stier for at holde dyrene inde. Området må

generelt betegnes som mindre tilgængeligt eller utilgængeligt for kørestole.

Ad 13. Brug af vores egen Facebook-side bør kun ske under hensyn til GDPR-reglerne.

Ad 14. Rose spurgte, om vi er spurgt til råds om tilgængelighed i forbindelse med etablering af

et planlagt sauna og havbad i Nysted. Det kunne ingen af de tilstedeværende bekræfte.

Den 8/9 er Foreningernes dag. Rose opfordrer til, at vi går en tur gennem byen med vore nye

veste på.

I uge 41 (8. til 12. oktober) opfordrer Borgerservice til at sætte focus på ”Den tredje alder

– Muligheder og Frirum” . Foreninger kan kontakte Guldborgsund Frivillighedscenter for at få

ideer til aktiviteter, få hjælp til egne ideer eller finde oplægsholdere. Den 6. oktober kan frivillige

organisationer lave en stand på biblioteket i Nykøbing.

Ad 15. Rose spurgte, om vi skal gå ind i igangværende bestræbelser for at lave et plejehjem eller

plejehjemspladser specielt for hjerneskadede. Tidspunktet er måske ikke så velvalgt, så længe

sagen om et Hjernehus er uafklaret.

*Per Steen, Vejringe 23/8 2018*